open-index/open-wikipedia-markdown huggingface dataset:
Plymouth (bil)

**Plymouth** var et amerikansk bilmerke fra Chrysler, i handelen fra 1928 til 2001.

I 1936 starta Robert Hesselberg-Meyer opp produksjon av Plymouth, på lisens fra Chrysler Corporation, i den tidligere bilfabrikken til Scania Vabis på Kambo. Til Moss kom bildeler i store trekasser frå USA, der de ble satt sammen til ferdige biler.

I mye av perioden det var i salg var Plymouth det tredje største merket i USA, etter Chevrolet og Ford, men hadde en nedgangsperiode tidlig på 1960-tallet.  Det gikk bedre på 1970-tallet, spesielt med modellene Valiant og Duster, men merket kom aldri helt over Chryslers økonomiske problemer på slutten av 70-tallet.

DaimlerChrysler la ned merket i 2001.  Et par av modellene fortsatte å bli levert som Chrysler.

## Modeller

* Plymouth Acclaim (1989–1994)
* Plymouth Arrow (1976–1980, merket om Mitsubishi Celeste)
* Plymouth Arrow Truck (1978–1981, merket om Mitsubishi Forte)
* Plymouth Barracuda (1964–1974)
* Plymouth Belvedere (1951–1970)
* Plymouth Breeze (1995–2000)
* Plymouth Champ (1979–1984, merket om Mitsubishi Mirage)
* Plymouth Colt (1985–1994, merket om Mitsubishi Mirage)
* Plymouth Cranbrook 
* Plymouth Cricket (1971–1975, merket om Hillman Avenger)
* Plymouth Duster 
* Plymouth Fury (1958–1989)
* Plymouth Grand Voyager (1987–2000)
* Plymouth Horizon (1978–1990)
* Plymouth Laser (1990–1994, merket om Mitsubishi Eclipse)
* Plymouth Neon (1994–2001)
* Plymouth Plaza (1954–1958)
* Plymouth Prowler (1996–2000)
* Plymouth Reliant (1981–1989)
* Plymouth Road Runner (1968–1980)
* Plymouth Road Runner Superbird (1970)
* Plymouth Sapporo (1976–1983, merket om Mitsubishi Galant)
* Plymouth Satellite (1966–1974)
* Plymouth Satellite Sebring (1971–1974)
* Plymouth Savoy (1951–1965)
* Plymouth Scamp (1971–1976, 1982–1983)
* Plymouth Sundance (1987–1994)
* Plymouth Suburban
* Plymouth TC3 (1979–1981)
* Plymouth Trailduster (1974–1978)
* Plymouth Turismo (1982–1987)
* Plymouth Valiant (1960–1976)
* Plymouth VIP (1966–1969)
* Plymouth Volaré (1976–1980)
* Plymouth Voyager (1974–1978, 1983–2000)

## Eksterne lenker
* 
* Bilder på Bilhistorie.no av sikkerhetstesting
* Digitalt fortalt: «Bilen frå Kambo» (skrevet av Bjørg Holsvik, Østfoldmuseene) (besøkt 16. mars 2012)
Plymouth (andre betydninger)

**Plymouth** kan vise til:

## Byer og steder
* Plymouth, England
* Plymouth Colony, en britisk koloni i Nord-Amerika fra 1620 til 1691
* Plymouth, den forlatte hovedstaden på Montserrat

Steder i USA som heter Plymouth:
*Plymouth, en by i Connecticut
*Plymouth, en landsby i Illinois
*Plymouth, en by i Indiana
*Plymouth County, Iowa
*Plymouth County, Massachusetts
*Plymouth, en by i Massachusetts
*Plymouth, en by i Michigan
*Plymouth, en by i Michigan
*Plymouth, en by i Minnesota
*Plymouth, en by i New Hampshire
*Plymouth, en by i New York
*Plymouth, en by i Nord-Carolina
*Plymouth, en landsby i Ohio
*Plymouth, en by i Luzerne County, Pennsylvania
*Plymouth, en by i Montgomery County, Pennsylvania
*Plymouth Meeting, et sted i Pennsylvania
*Plymouth, en by i Vermont
*Plymouth, en by i Juneau County, Wisconsin
*Plymouth, en by i Rock County, Wisconsin
*Plymouth, en by i Sheboygan County, Wisconsin
*Plymouth, en by i Wisconsin

## Annet
* Det amerikanske bilmerket Plymouth
* Den engelske fotballklubben Plymouth Argyle FC
* Plymouth Gin
Larry King Live

***Larry King Live*** er et direktesendt amerikansk aktualitetsprogram og talkshow med Larry King som gikk på CNN fra 1985 til 2010. Programmet besto vanligvis av intervju med en eller flere gjester, hovedsakelig kjendiser, politikere og forretningsfolk. *Larry King Live* ble primært sendt fra Los Angeles, men iblant også fra CNNs studioer i New York og Washington, DC.

Programmet gikk på lufta over 6&nbsp;000 ganger og ble gjennom årene et av de mest kjente og profilerte programmene på CNN.

Sendetiden ble i 2011 overtatt av briten Piers Morgan og hans *[[Piers Morgan Tonight]]* som gikk til 2014.

## Referanser


## Eksterne lenker
*
Henry Valen

**Henry Halfdan Valen** (født 20. mai 1924 i Hadsel, død 27. januar 2007 i Oslo) var en norsk statsviter med valg, folkemening og representasjon som faglig spesialområde.

Valen var mag.art. fra 1954, og dr. philos fra 1966 ved Universitetet i Oslo. Han var professor ved samme sted fra 1970 og gjorde tjeneste som dekanus ved Samfunnsvitenskapelig fakultet ved Universitetet i Oslo i to perioder (1972–1973 og 1975–1977). Valen hadde fra 1954 sitt arbeidssted ved Institutt for samfunnsforskning, der han virket også etter å ha blitt pensjonist.

Valen, som av noen blir kalt «norsk valgforsknings gudfar», gav betydelige bidrag til forståelsen av valg, folkemening og representasjon. Han samarbeidet nært med Stein Rokkan. Sammen startet de to i 1957 det norske valgforskningsprogrammet. Valen ledet valgforskningsprogrammet fram til 1985 og utga på grunnlag av velgerundersøkelser i forbindelse med det enkelte stortingsvalg en rekke bøker med analyser av velgere og velgervandringer, blant annet bøker som *Valg og politikk. Et samfunn i endring* (1981, 1992), *Konflikt og opinion* (med Bernt Aardal, 1995), *Velgere, partier og politisk avstand* (med Bernt Aardal, 1989), *Et valg i perspektiv. En studie av stortingsvalget 1981* (med Bernt Aardal, 1983). Henry Valen publiserte videre flere titalls artikler i norske og internasjonale tidsskrifter og bidro med utallige kapitler til antologier redigert av norske, nordiske og internasjonale kolleger.

Sammen med Daniel Katz skrev han *Political Parties in Norway* (Oslo, Universitetsforlaget, 1964). Denne utgivelsen tegnet et nytt kart over det politiske Norge, og var et viktig grunnlag for forståelsen av samspillet mellom politiske ledere og velgere. 

Han var sentral i opprettelsen av Norsk samfunnsvitenskapelig datatjeneste (NSD) og fungerte som styreleder i årene fra 1975 til 1981 da denne tjenesten var under oppbygging.  

Ved siden av et omfattende publiseringsarbeid var Valen også kjent for det brede publikum som valgkommentator.

## Æresbevisninger

* 1999: Norges forskningsråds formidlingspris
* 2006: Norsk Statsvitenskapelig Forenings hederspris
* 1998: ridder av 1. klasse av St. Olavs Orden 
* 1993: medlem av Det norske vitenskapsakademi 
* 1998: medlem av Det Kongelige Norske Videnskabers Selskab
* 2004: æresdoktor ved Universitetet i Bergen

## Referanser

## Eksterne lenker
* Presentasjon fra Institutt for samfunnsforskning
* Henry Valen 1924-2007 
* En hund etter politikk
Jaroslav Popovytsj

**Jaroslav Pavlovytsj Popovytsj** (ukrainsk: Ярослав Павлович Попович; født 1. april 1980) er en ukrainsk, tidligere profesjonell, syklist.

Popovytsj ble profesjonell i 2002, og har blant annet levert sterke resultater i Giro d'Italia, der han endte på tredjeplass i 2003 og femteplass i 2004. Han kom til Discovery Channel Pro Cycling Team i 2005, og ble av mange regnet som en mulig overtaker av Lance Armstrongs verv som lagkaptein. I Tour de France 2005 ble han nummer 12 sammenlagt, og vant den hvite trøya som beste rytter under 26 år. Året etter vant han 12. etappe. I Tour de France 2007 ble han nummer 8 sammenlagt etter å ha vært hjelperytter for sine lagkamerater Alberto Contador og Levi Leipheimer.

I 2012 ble han nummer 3 på fjerde etappe av Giro del Trentino og nummer 5 på 21. etappe av Giro d'Italia. 

## Referanser


## Eksterne lenker
*
Nariño

**Nariño** er et departement sørvest i Colombia som grenser til Ecuador og til Stillehavet samt til nabodepartementene Cauca og Putumayo. Departementet er oppkalt etter Antonio Nariño, en sentral leder i Colombias uavhengighetskamp.  Hovedstaden er San Juan de Pasto.

## Referanser


## Eksterne lenker
*
Kjegle

**Kjegle** (trolig via dansk *kegle*, fra middelnedertysk *kegel*, «kjegle, stokk») eller **konus** (fra latin *conus*, av gresk *konos*, «kjegle») er en tredimensjonal geometrisk form som består av en grunnflate som samles i et punkt (*apeks*) over flaten. Grunnflaten kan ha form som en sirkel eller ellipse. Den kan også være enten rett eller skjev. Teknisk sett kan grunnflaten ha andre former enn en sirkel, for eksempel vil en kvadratisk base gi en pyramideform, men det er mest vanlig at basen er sirkulær.

En rett sirkulær kjegle kan tenkes frembrakt når en rettvinklet trekant dreier seg om en av de rette sidene. En hvilken som helst kjegle kan tenkes frembrakt når en linje står stille i den ene enden og beveger seg langs en sirkel eller ellipse i den andre enden.

## Formler

Volumet V av et kjegle er en tredjedel av bunnflatearealet b multiplisert med høyden h (den vinkelrette avstanden fra basen til spissen).

:V = \frac{1}{3} b h 

Volumet av en sirkulær kjegle regnes altså ut med følgende formel:
:V={\pi r^2 h \over 3}
der *r* = radius og *h* = høyde.

Overflaten av en sirkulær kjegle regnes slik:
:O =\pi r s + \pi r^2\,
der *r* = radius og *s* = lengden fra sirkelen til apex:
:s = \sqrt{r^2 + h^2}

Et kjeglelegemes massesenter er 1/4 av høyden til aksen.



## Se også
*Kjeglesnitt

## Referanser


## Eksterne lenker
* 
* Weisstein, Eric W.: «Cone», *MathWorld*
* Weisstein, Eric W.: «Double Cone», *MathWorld*
* Weisstein, Eric W.: «Generalized Cone», *MathWorld*
Packard

**Packard** var en amerikansk bil- og motorprodusent.  Opprinnelig het selskapet **Ohio Automobile Co.** da det bygde sin første bil i 1899. Selskapet byttet navn til **Packard Motor Car Company** i 1903. Det flyttet fra Warren, Ohio til Detroit, Michigan i 1903, etter at aksjemajoriteten ble kjøpt opp av en gruppe investorer derfra.

Under krigen produserte Packard også fly- og båtmotorer. De produserte en lisensbygget versjon av Rolls-Royce Merlin, for bruk i jagerflyet North American P-51 Mustang. Pacard-Merlin motorer ble også brukt i kanadiskbygde Hawker Hurricane.

Da de slo seg sammen med Studebaker i 1954 var de en av de siste uavhengige bilprodusenter i USA.

Fram til depresjonen på 1930-tallet bygde de biler for hånd, men tok i bruk masseproduksjon for å overleve de trange tidene. I 1958 ble merket nedlagt.

## Modeller
* Packard 110
* Packard 120
* Packard 180
* Packard 200
* Packard 300
* Packard 400
* Packard Caribbean
* Packard Cavalier
* Packard Clipper
* Packard Eight
** Packard Light Eight
** Packard Super Eight
* Packard Executive
* Packard Four Hundred
* Packard Hawk (1958)
* Packard Patrician
* Packard Six
* Packard Twin Six/Twelve
* 1957 and 1958 Packards

## Galleri

Fil:1934 Packard Convertible.jpg|1934 Packard
Fil:Packard patrician 400 1951 front details.jpg|Packard patrician 400 fra 1951, frontdetaljer.


## Eksterne lenker
* 
* Spekulasjoner om å gjenopplive merket på Bilnorge.no
* Omtale av Packard Club Sedan Standard Eight på Dagbladet.no
Pagani

**Pagani Automobili S.p.A.** er en italiensk produsent av supersportsbiler, stiftet av Horacio Pagani i San Cesario sul Panaro (Modena, Italia).  Også involvert i begynnelsen var Juan Manuel Fangio, fem ganger Formel 1-vinner.

Paganis to modeller kalles Zonda og Huayra.

Zondaen har en midtmontert V12-motor med doble overliggende kamaksler produsert av Mercedes-Benz' AMG-avdeling.  Designet er inspirert av Sauber-Mercedes legendariske Sølvpilen.

## Modeller

* Pagani Zonda
** C12 6.0&nbsp;L (5987&nbsp;cm³)
** C12 S 7.0&nbsp;L (7010&nbsp;cm³)
** C12 S 7.3&nbsp;L (7291&nbsp;cm³)
*** C12 S Roadster
*** C12 S Monza
** C12 F
** C12 F Roadster
** Zonda R
** Zonda Cinque
** Zonda Cinque Roadster
** Zonda Tricolore
** Huayra (2011)
** Huayra (2013)
** Huayra 730S 
** Huayra "The King"

## Referanser


## Eksterne lenker
*  (italiensk)
Pasto

**San Juan de Pasto** er hovedstad i provinsen Nariño vest i Colombia og har om lag 400&nbsp;000 innbyggere. Byen ligger i 2527 meters høyde i dalføret «Valle de Atriz» i Andesfjellene nær vulkanen Galeras.

Byen ble grunnlagt i 1536 av den spanske conquistadoren Lorenzo de Aldana. Byen fikk navnet «San Juan de Pasto» etter den indianske urbefolkningsgruppen «Los Pastos» som opprinnelig bodde i området.

Hvert år arrangeres det et stor karneval i byen som kalles «Carnaval de Blancos y Negros» der egne karnevalsflåter transporteres gjennom byen.

## Referanser


## Eksterne lenker
* Foto fra «Carnaval de Blancos y Negros»
Pølseklype

**Pølseklype** er et vanlig kjøkkenredskap til å plukke opp pølser fra varmt vann eller en grill uten å brenne seg eller å skade pølsene. 

De fleste pølseklypene er formet som andre typer matklyper og koketenger, det vil si som en tang med sakshåndtak og bredt nebb, som en stor klesklype eller lang, v-formet pinsett. Klypene er laget av tre, metall eller varmebestandig plast og passer til pølser med ulik fasong og størrelse.

## Referanser


## Eksterne lenker
*
Distriktspolitikk

**Distriktspolitikk** er politikk som på ulike måter og med ulike virkemidler tar sikte på å tilgodese geografiske områder som i et samfunn betraktes som periferi.

Den mest direkte form for distriktspolitikk er direkte pengeoverføringer (subsidier) til ulike formål, for eksempel å holde bosetningen på et stabilt nivå.
## Norge
I Norge ble det i 2011 brukt 34 milliarder NOK av staten på ulike distriktspolitiske tiltak. Nedgangen i befolkningstallet fortsatte og spesielt ungdom og kvinner flyttet til sentrale strøk. Dette har dels sin årsak i at midlene i hovedsak nå brukes til vekst i by- og senterregioner, dels at studenter i byene gjerne blir boende på studiestedet etter endt utdanning. Urbane strøk med gode kommunikasjonsmidler og kulturtilbud virker mer forlokkende enn små og mer rurale strøk. Større fagmiljøer er også noe som trekker.

## Referanser


## Eksterne lenker
* Distriktet.no  er en tverrpolitisk organisasjon for Distrikts-Norge
Node (informatikk)

**Node** (engelsk for *knutepunkt*) er i IT-sammenheng en enhet i en struktur.

## Nettverkteknikk
Node betegner en enhet i et nettverk. Dette kan således være for eksempel en server, switch, router eller tilsvarende.

Dersom man sender et nettverkssignal fra en PC, gjennom en ruter/switch og til en annen pc i nettverket, vil dette gå gjennom 3 noder.

Eksempel: Når du nå leser dette emnet har du lastet ned siden fra serverene som Wikipedia ligger på, og denne informasjonen har på veien til din PC-skjerm gått gjennom en god del noder deriblant for eksempel ADSL-modemet ditt, og inn i nettverkskortet til PC'en din.

## Datastrukturer
Her er en node et element i en lenket datastruktur, som eksempelvis et tre eller en lenket liste.

Oppslagssystemet i Wikimedia benytter lenkete datastrukturer.

## Se også
*Nettverk
*Internett
*Tor-node
Liste over Italias monarker

Navnet «Kongedømmet Italia» har blitt brukt av flere forskjellige stater opp gjennom årene.
Før 1861 var ingen konge av Italia hersker over hele halvøya.

## Barbariske konger
Etter Julius Nepos' død i 480 ble Odovakar, konge av den germanske stammen herulerne, erklært konge av Italia under Østromerriket.
*Odovakar: 480 – 493

### Ostrogotiske konger
*Teoderik den store: 493 – 526
*Atalarik: 526 – 534
*Teodahad: 534-536
*Witiges: 536-540
*Ildibad: 540-541
*Totila: 541-552
*Teias: 552

### Langobardiske konger
*Alboin: 565 – 572
*Cleph: 572 – 574
*Authari: 584 – 590
*Agilulf: 591 – 616
*Adaloald: 616 – 626
*Arioald: 626 – 636
*Rothari: 636 – 652
*Rodoald: 652 – 653
*Aripert I: 653 – 661
*Godepert: 661 – 662
*Grimuald: 662 – 671
*Perctarit: 671 – 688
*Cunincpert: 688 – 700
**Alahis: 689
*Liutpert: 701
*Raginpert: 701
*Aripert II: 701 – 712
*Ansprand: 712
*Liudprand: 712 – 744
*Hildeprand: 744
*Ratchis: 744 – 749
*Aistulf: 749 – 756
*Desiderius: 756 – 774

## Frankiske konger
Pipin av Italia, den tredje sønnen av Karl den store, ble kronet *Konge av Italia* av Pave Hadrian I i 781. 

*Pipin: 781-810
*Bernard: 810-818
*Lothar: 818-839
*Ludvig II: 839-875)
*Karl den skallede: 875-877
*Karlmann: 877-879
*Karl den tykke: 879-888
Mellom 888 og 961 var det vanligvis flere som holdt tittelen samtidig.

*Berengar av Friuli: 888-924; keiser 915-924
*Guido III av Spoleto: 889-894, motkonge; keiser 891-894
*Lambert av Spoleto: 894-898, motkonge; medkonge fra 891; keiser 894-898
*Arnulf av Kärnten: 896-899, motkonge
*Ludvig III: 900-905, motkonge; keiser 901-905
*Rudolf II av Burgund: 922-933, motkonge.	
*Hugh av Arles: 924-947	
*Lothar av Arles: 947-950
*Berengar av Ivrea: 950-961

## Konger av det hellige tysk-romerske rike

Fra 962 til 1806, ble kongedømmet Italia slått sammen med det tysk-romerske rike.

Arduin erklærte seg selv konge av Italia, men ble aldri godkjent av kirken.
*Arduin av Ivrea: 1002–1014

## Napoleons italienske kongedømme

Napoleon dannet et kongedømmet i Nord-Italia etter å ha omdannet Napoleons italienske republikk til en kongedømme.

*Napoléon Bonaparte: 1805–1814
*Napoleon II: 1814 (Selv om kongeriket ble oppløst ble Napoleon II gitt tittelen «konge av Italia».)

## [[Huset Savoia]]
Viktor Emmanuel av Sardinia samlet Italia til ett kongedømme.

*Viktor Emmanuel II : 1861–1878
*Umberto I : 1878–1900
*Viktor Emanuel III : 1900–1946
*Umberto II : 1946
Den engelske pasienten

***Den engelske pasienten*** (originaltittel: ***The English Patient***) er en roman fra 1992 av den canadiske/srilankiske forfatteren Michael Ondaatje, som handler om en sterkt forbrent manns siste levedager helt i slutten av annen verdenskrig. Mannen befinner seg i et kloster i Toscana i Italia sammen med en kanadisk sykepleier, og etter hvert som han gjenvinner hukommelsen avsløres gradvis en dramatisk kjærlighetshistorie.

Ondaatjes roman er meget løst basert på den østerriksk-ungarske ørkenforskeren grev László de Almásys liv; mye av handlingen i romanen er fiksjon.

Romanen fikk Booker-prisen for beste skjønnlitterære verk i 1993. Den ble filmatisert av Anthony Minghella i 1996, og vant en rekke priser, blant andre flere Oscars samt Sølvbjørnen.

Romanen ble første gang utgitt på norsk i 1993; oversettelsen av gjort av Kjell Risvik og Kari Risvik.

## Handling
Romanens historiske bakteppe var felttoget i Nord-Afrika, og kampene i Italia, under andre verdenskrig. Historien fortelles ikke i korrekt rekkefølge, og beveger seg ofte frem og tilbake i tid. Deler av handlingen finner sted før en ulykke hvor en engelskmann blir alvorlig skadd, og tiden han tilbrakte ved et italiensk kloster – hvor han blir tatt hånd om av Hana, en ung sykepleier som tjenestegjør i det kanadiske militæret. Historien handler også om den indiske sikhen med kallenavnet «Kip» og hans tid i England for å trene til å arbeide som sappør og håndtere eksplosive blindgjengere som ikke har eksplodert.

Den engelske pasientens eneste eiendel var en slitt bok, som andre ved klosteret ofte leser høyt for ham. Pasienten kan gi detaljerte erindringer om kamphandlingene han deltok i ørkenen under verdenskrigen, men han klarer ikke å huske sitt eget navn. I stedet velger han å tro på andres antagelser om at han er engelsk. I virkeligheten heter han László de Almásy, og er ungarsk greve.

En sentral bifigur i handlingen er David Caravaggio, en italiensk-kanadier som har tjenestegjort i den britiske etterretningstjenesten siden slutten av 1930-tallet. Caravaggio er en gammel venn av Hanas avdøde far, og har oppholdt seg i Nord-Afrika for å spionere på de tyske styrkene. Deretter ble han overført til Italia. Han ble til slutt oppdaget, forhørt, og utsatt for tortur, og bærer på både fysiske og psykiske arr etter sine mange smertefulle krigsopplevelser.

## Filmatisering
I 1996 hadde den amerikanske spillefilmen *[[Den engelske pasienten (film)|Den engelske pasienten]]* premiere. Den var regissert av Anthony Minghella, og hovedrollen ble spilt av Ralph Fiennes. Andre sentrale roller ble spilt av Juliette Binoche, Kristin Scott Thomas, Willem Dafoe og Colin Firth.

Filmen ble en stor kassasuksess og fikk god kritikk. Den vant ni Oscar-priser, blant annet for beste film, beste regi (Minghella) og beste kvinnelige birolle (Binoche).

Det amerikanske filminstituttet (AFI) har kåret *Den engelske pasienten* til tidenes 56. beste kjærlighetsfilm fra USA.

## Se også
*Den engelske pasienten (film)

## Referanser
Johan III av Portugal

**Johan III av Portugal**, (portugisisk: *João III*; 1502–1557) var den 15. kongen av Portugal og Algarve. Han etterfulgte sin far Manuel I av Portugal nitten år gammel i 1521 og styrte fram til 1557. Hans mor var Maria av Aragón, den tredje datteren til kong Ferdinand II av Aragón og dronning Isabella I av Castilla.

Johan III regjerte i en periode da Portugal var på høyden av sin politiske og økonomiske makt, med et rike som strakk seg over tre kontinenter. De portugisiske befestningene i Asia ble ytterligere utvidet i hans regjeringstid, samtidig som han fikk igangsatt en mer systematisk kolonisering av Brasil. Han utviklet blant annet en politikk som styrket portugisiske posisjoner i India, hvor han blant annet innførte monopol på handel med krydder fra molukkene.

I hans tid ble portugiserne de første europeere som etablerte kontakt med Kina under Ming-dynastiet og Japan. I Nord-Afrika avviklet han portugisiske befestninger i muslimske områder for bedre å kunne konsentrere seg om India og Brasil. I et forsøk på å utvide handelen ytterligere, tok Johan III også kontakt med landene i Baltikum samt med Rhinland. Han innførte også den portugisiske inkvisisjonen.

## Referanser


## Litteratur
* Serrão, Joel, red. (1971): *Dicionário da História de Portugal*, bind II. Lisboa: Iniciativas Editoriais
* Domingues, Mário (1962): *D. João III O Homem e a Sua Época*. Lisboa: Edição Romano Torres
* Serrão, Joaquim Veríssimo (1978): *História de Portugal*, bind III. Lisboa: Verbo
* Mattoso, José, red. (1993): *História de Portugal*, bind III. Círculo de Leitores
* Braga, Paulo Drummond (2002): *D. João III*, Lisboa: Hugin, den nyeste og mest oppdaterte biografi.

## Eksterne lenker
*
Puch

**Puch** er en mekanisk produksjonsbedrift i Graz, Østerrike.  Selskapet ble stiftet i 1889 og produserte etter hvert biler, sykler og motorsykler.  I 1934 ble de en del av gruppen Steyr-Daimler-Puch, som igjen delte seg opp i 1990.  Motorsykkeldelen av bedriften ble solgt til Piaggio, som produserer Vespa.  Steyr-Puch, som bygger sammen kjøretøy med firehjulstrekk og deler til disse, eksisterer sammen med Piaggio-avdelingen fremdeles.

Kjente Puch-produkter inkluderer motorsykler med motortypen Twingle, og mange typer mopeder. Eksempler på mopeder er VS, DS, Monza, Maxi, Newport og MK. Disse var populære i Norge på 1960-tallet og fram til tidlig på 1980-tallet.
## Eksterne lenker
*
Panhard

**Panhard** er et fransk bilmerke, opprinnelig **Panhard et Levassor**. De ble stiftet i 1889 som verdens første bilprodusent. Det var en produsent av lette taktiske og militære kjøretøy. Fra 1965 har de bare laget pansrede kjøretøyer. Den sivile produksjonen ble overtatt av Citroën i 1965. Dens siste inkarnasjon, nå eid av Renault Trucks Defense, ble dannet ved oppkjøpet av Panhard av Auverland i 2005, og deretter av Renault i 2012. I 2018 ble Renault Trucks Defense, ACMAT og Panhard kombinert under ett enkelt merke, Arquus.

## Historie
Selskapet ble stiftet i 1887 som *Panhard et Levassor* da Rene Panhard (1841–1908) og Emile Levassor (1843–1897), sammen med den belgiske advokaten Edouard Sarazin, bestemte seg for å gå over fra å produsere trebearbeidingsmaskiner til å lage biler. Den første bilen deres hadde motor fra Daimler Motoren Gesellschaft og kom på markedet i 1890.

Selskapets *Systeme Panhard* besto av fire hjul, frontmontert motor med bakhjulsdrift og en kraftoverføring med bevegelige tannhjul i girkassen. Dette ble standarden for biler i mye av det neste århundret.

Panhard oppfant også panhardstaget, som ble brukt på mange andre typer biler.

Etter den andre verdenskrig ble selskapet omdøpt til Panhard (uten Levassor) og produserte de mindre biler, og brukte aluminium i karosseriet for å komme rundt den franske stålrasjoneringen.

## Referanser


## Eksterne lenker
*
Audhild Gregoriusdotter Rotevatn

**Audhild Gregoriusdotter Rotevatn** (født 1975) er en norsk journalist, programleder og direktør.

Rotevatn har utdannelse innen radiojournalistikk fra Høgskolen i Volda, samt statsvitenskap og nordisk språk ved Universitetet i Oslo. Hun har mastergrad i skriftkultur fra Høgskolen i Volda. Rotevatn startet journalistkarrieren som 19-åring i *[[Sunnmørsposten]]*, og arbeidet senere i Bergens Tidende. Etter endt utdanning i radiojournalistikk ved Høgskolen i Volda i 1999 begynte hun i NRK, der hun var reporter og programleder i *[[Dagsnytt]]* og *[[Her og Nå (radioprogram)|Her og Nå]]*, reporter i *[[Dagsrevyen]]* og programleder i *[[Sportsrevyen]]*.

Rotevatn ble ansatt i Kanal 24 høsten 2003 og var sentral i oppbyggingen av nyhetsredaksjonen frem til kanalen kom på luften 1. januar 2004. Rotevatn var programleder i radiokanalens nyhets- og aktualitetsmagasin *Nyhetspuls 17*, i august 2006 ble hun nyhetsredaktør.
Hun var senere også redaksjonssjef i samme kanal.

Rotevatn har fått flere priser og utmerkelser for sitt journalistiske arbeid, samt for sin konsekvente nynorskbruk. I 2005 fikk hun Alf Helleviks mediemålspris og i 2004 Kringkastingsprisen for bruk av nynorsk.

Fra 2008 til 2010 var hun ansatt i PR-teamet hos firmaet I&M Kommunikasjon AS i Ålesund. I 2010 ble hun styremedlem i NRK der hun satt som fast styremedlem i åtte år og fra 2018 har hun vært juryleder for Statens klarspråkpriser. Hun satt som varamedlem for Personvernnemnda fra 2013 til 2020. 

Rotevatn er også styremedlem i DNT Sunnmøre siden 2015.  

Hun hadde jobben som redaktør og daglig leder for Allkunne fra 2010 til 2016, da hun ble dekan ved Høgskolen i Volda. I 2019 sa hun opp sin stilling ved Høgskolen for å bli administrerende direktør ved Stiftinga Viti (tidligere Musea på Sunnmøre) som er den største kulturinstitusjonen mellom Bergen og Trondheim. 

## Referanser




## Eksterne lenker
*
Stabburet matsenter

**Stabburet matsenter** (egentlig Stabburet matcenter) var et supermarked i Fredrikstad. Gunnar Nilsen (kjent som «*Stabbur-Nilsen*» ) etablerte seg med krambu i 1936, og utvidet i 1962 til det som ble matsenteret. Han etablerte også matvareproduksjonsfirmaet Stabburet. 

## En spesiell butikk
Stabburet Matsenter var i mange år Norges største matvarebutikk, målt i gulvareal. Butikken skilte seg tidlig ut ved å ha ferskvareavdeling med egenproduserte varer og drev egenimport av eksotiske varer og produkter fra utlandet som den gangen ikke var å få i andre butikker i Norge. På grunn av dette hadde butikken mange faste kunder utenfor byen, blant annet fra Oslo. Øl ble det imidlertid aldri solgt i butikken i Gunnar Nilsens levetid. Nilsen var nemlig aktiv avholdsmann, og var villig til å miste noen kunder på grunn av dette valget. Nilsen arbeidet mye i butikken selv, og hver gang en kunde spurte hvor ølet sto, henviste han dem høflig til konkurrenten over gaten. Butikken var også en foregangsbedrift på service, den hadde lenge eget pakkepersonale som pakket varene i poser for kundene og egen bestillingstjeneste der kundene over telefon kunne bestille varer kjørt hjem til seg. I annen etasje i bygget ble det drevet kafeteria.

## Etter Stabbur-Nilsen
Familien Nilsen drev Matsenteret fram til 1984, da butikken ble solgt til andre. I årene som fulgte begynte butikken å endre seg til å bli en mer konvensjonell matbutikk. Vareutvalget  ble mer standardisert og mange av de egenimporterte varene forsvant grunnet at de ikke lenger lønte seg. Etter at Nilsen og hans kone begge gikk bort på 1980-tallet, gikk man bort fra grunnleggerens prinsipp og begynte å selge øl for første gang i butikkens historie. Butikken merket også hardere konkurranse fra større butikker i nyetablerte kjøpesentre utenfor Fredrikstad sentrum. Samtidig ble bygningen butikken hadde holdt til i en årrekke innlemmet i kjøpesenteret Torvbyen. På 1990-tallet ble butikken kjøpt opp av Stein Erik Hagen og ble en del av dagligvarekjeden Rimi. Vareutvalget ble justert etter kjedens standard og framsto fra da av som en vanlig Rimibutikk (ferskvaredisken ble imidlertid beholdt som før). Alle spor etter Gunnar Nilsens spesielle matsenter var nå i praksis borte, med unntak av et skilt med butikkens gamle logo som fikk henge igjen over inngangsdøra inne i Torvbyen som et minne.

## Nedleggelse
Rimi Torvbyen, som etter overtagelsen var butikkens offisielle navn, ble stengt og lagt ned i mars 2009 på grunn av sviktende omsetning og hard konkurranse fra en annen matbutikk i kjøpesenteret. Butikkens lokaler i Torvbyen ble ikke umiddelbart overtatt av en annen forretning, da selve senteret skulle bygges ut samme vår og butikkens gamle lokaler ble berørt av utbyggingen. Det er dog på det rene at det ikke vil bli noen ny dagligvarehandel der butikken lå, og Stabburet Matsenters æra er utvilsomt over.

## Referanser
Arne Olav Brundtland

**Arne Olav Brundtland** (1936–2024) var en norsk statsviter og forsker ved Norsk utenrikspolitisk institutt (NUPI). Han var Gro Harlem Brundtlands ektemann.

## Bakgrunn og familie
Arne Olav Brundtland ble født 16. oktober 1936. Han var sønn av lektor Knut Brundtland (1898–1983) og lektor Else Ragnhild Hoel (1902–1974). Han ble gift med Gro Harlem i 1960. De fikk fire barn blant, andre Knut Brundtland. Ett av deres barn døde i 1992. 

I januar 2006 ble Arne Olav Brundtland rammet av hjerneslag. Han døde 7. juni 2024 i Diakonhjemmet sykehus i Oslo.

## Virke
Brundtland tok i 1962 magistergraden på avhandlingen «Utnevnelse av handelsrepresentant hos Franco – en studie i politiske interessegruppers aktivitet». Han skrev en rekke arbeider om europeisk sikkerhetspolitikk og om forholdet til Sovjetunionen. Han var særlig opptatt av våpenkontroll og var gjesteforsker ved Harvard University på dette emnet. 

Han var redaktør for tidsskriftet *[[Internasjonal politikk (tidsskrift)|Internasjonal Politikk]].* Brundtland skrev to memoarbøker, *Gift med Gro* (1996) og *Fortsatt gift med Gro* (2003).

Brundtland hadde bakgrunn som Høyre-mann. Han var aktiv i Den konservative studentforening og redaktør av den konservative tidsskriftet ''Minerva''.

## Referanser


## Eksterne lenker
*
Offentlig rett

**Offentlig rett** er den delen av jussen som dels omhandler det rettslige forholdet mellom individet og staten og dels det rettslige forholdet mellom de ulike statsmaktene parlamentet, regjeringen og domstolene (henholdsvis den lovgivende, den utøvende og den dømmende makt). Sentrale rettsområder innen offentlig rett er statsforfatningsrett, forvaltningsrett, strafferett og prosessrett.

Tidligere var det mulig å bli cand.mag. i offentlig rett ved Universitetet i Oslo, ved å ta mellomfag i offentlig rett i kombinasjon med to andre grunnfag eller i kombinasjon med mellomfag i et annet fag og et semesteremne i et tredje fag. I dag vil man med en slik utdanning ha rett til å kalle seg bachelor i offentlig rett. 

## Se også
* Norsk offentlig rett
Muhammed Beheshti

Ayatollah **Seyyed Muhammed Hosseini Beheshti** (&#1605;&#1581;&#1605;&#1583; &#1581;&#1587;&#1740;&#1606;&#1740; &#1576;&#1607;&#1588;&#1578;&#1740; på persisk, født 24. oktober 1928 i Isfahan i Persia, død 28. juni 1981 i Teheran) var en iransk geistlig, generalsekretær i det islamske republikkpartiet, og leder av den islamske republikkens domstoler. Han ble myrdet sammen med mer enn sytti medlemmer av det islamske republikkpartiet den 28. juni 1981.

## Liv og virke
### Bakgrunn
Muhammed Beheshti ble født i Isfahan og studerte både ved universitetet i Teheran og under Allameh Tabatabaei i Qom.

### I opposisjon
Mellom 1960 og 1965 ledet han det islamske senter i Hamburg https://web.archive.org/web/20060127194508/http://www.islamic-centre-hamburg.de/, hvor han var ansvarlig for det åndelige lederskapet for religiøse iranske studenter i Tyskland og Vest-Europa. I Hamburg arbeidet han også med Muhammed Khatami og var blant de som hadde innflytelse på ham.

Beheshti hadde sluttet seg til Ayatollah Khomeini i Najaf i Irak, der sistnevnte var i landflyktighet. Der ble han del av Khomeinis undergronnsbevegelse.  Siden begynnelsen av 1960-årene var han således involvert i aktiviteter mot sjahens regime og ble arrestert flere ganger av sjahens hemmelige politi, SAVAK.

### Etter den iranske revolusjon
Etter den iranske revolusjon i 1979, ble han en av de opprinnelige medlemmene i revolusjonsrådet i Iran og ble snart dets formann. I det første post-revolusjonens iranske parlament, ledet han det islamske republikkpartiet sammen med Ali Akbar Hashemi Rafsanjani. Han planla også å stille i det første presidentvalget, men trakk seg etter at ayatollah Khomeini fortalte en delegasjon fra Rafsanjani og Ali Khamenei at han foretrakk at det ble ikke-geistlige som presidenter. Dette førte til partiets godkjennelse av først Jalaleddin Farsi og så, uunngåelig, Abolhassan Bani-Sadr.

Beheshti hadde et bredt forfatterskap. Han beskjeftiget seg med sjiaislamsk apologetikk, forløserfortolkning, og med Marja al-taqlid-spørsmålet. I 1979 beskrev Beheshti den islamske geistlighet således:

:*«Den beherskende makt vil ikke være [[mulla]]ene, ei heller de geistlige, men de geistlige ledere somer er islamske ideologer.»*

Han gikk inn for en helt «ren» myndighetsutøvelse fra de rettslærdes side (*velayat-e faqih*) uten maktdeling og uten demokratiske elementer. Med dette gjaldt han som ultra-*hardliner*, også i de revolusjonære mullaenes øyne.

### Død
Beheshti ble drept den 28. juni 1981 da en bombe eksploderte under en partikonferanse. Den offisielle beretningen er at bomben var anbragt av Mujahideen al-Khalq-organisasjonen, som på den tiden var involvert i en bombekampanje og attentat mot embetsmenn av den islamske republikk. 

En populær konspirasjonsteor innen Iran er at Rafsanjani var ansvarlig, basert på at Rafsanjani skal ha forlatt møtet bare minutter før eksplosjonen. Lignende teorier er fremsatt om at Beheshti skal ha stått bak Mahmoud Taleghanis plutselige og uventede død.

## Referanser
Skaun ungdomsskole

**Skaun ungdomsskole** ligger i kommunesenteret Børsa i Skaun kommune i Trøndelag. Ungdomsskolen er felles for alle elevene i kommunen.

Det går om lag 425 elever på skolen, fordelt på fem eller seks parallelle klasser på hvert trinn (dette varierer noe fra år til år). Det er også en forsterket base for elever med spesielle behov for tilrettelegging. I 2026 så vant Skaun Ungdomsskole Dronnings Sonjas Skolepris og Kronprins Haakon kom til skolen til å gi prisen.

Erlend Moen har vært rektor ved skolen siden mars 2017.

Børsa samfunnshus blir brukt som gymnastikksal av skolen (2021). 

Fra høsten 2019 står nye Skaun ungdomsskole og kultursenter ferdig. Skolen bygges for 540 elever og inneholder offentlig bibliotek, kulturscene og idrettshall.

## Rektorer

* Erlend Moen fra 2017
* Grete Sand fra ? – til ?
*John I. Bogen fra 1988 til ?  
*Per Arnt Tødaas fra 1988 til 1998 
*Arnold Bakken fra 1969 til 1.jan 1988

## Referanser


## Eksterne lenker
*
Daniel Chopra

**Daniel Chopra** (født 1973) er en svensk profesjonell golfspiller.

Chopra ble født i Stockholm og har svensk mor og indisk far. Han reiste til India som syvåring og vokste opp der hos sin fars foreldre. Han snakker derfor hindi flytende. Som junior vant han All India Junior Championship tre ganger, Doug Sanders World Junior én gang og UK Golf Foundation Championship én gang.

Chopra ble profesjonell i 1992. Han hadde problemer med å kvalifisere seg for Europatouren, og måtte gjennomføre kvalifiseringsskolen både 1993, 1994 og 1995. I 2004 førte to seire på Nationwide Tour til at han fikk spille på PGA-touren fra 2005. Den første seieren der kom helt på tampen av sesongen 2007, i Ginn sur Mer Classic at Tesoro. 2008 fortsatte der 2007 sluttet, med seier i sesongens første turnering på Hawaii. Men i 2010 klarte han ikke å beholde spilleretten på PGA-touren, og måtte i 2011 nøye seg med spill på Nationwide Tour.

## Meritter
### Seire på PGA-touren
* 2008 Mercedes-Benz Championship
* 2007 Ginn sur Mer Classic at Tesoro

### Seire på Nationwide Tour
* 2011 Fresh Express Classic at TPC Stonebrae
* 2004 First Tee Arkansas Classic, Henrico County Open

### Seire på Challenge Tour
* 1994 Challenge Chargeurs, Jamtland Open

## Eksterne lenker
* 
*
Buwayhid

**Buwayhidene**, **buyyidene** eller **&#256;l-i Buyeh**, var en sjia-muslimsk stammekonføderasjon fra Daylam, en region på den sørlige bredden av Kaspihavet.

I tiden før islam tjente de som leiesoldater for sasanide-kongene i Iran, men de var uavhengige fra deres styre. De ble regnet som en formidabel militærstyrke, særlig på grunn av deres evner som fotsoldater. Maktoverføringen gikk gjennom arv, der fedrene delte sitt land mellom sønnene. I tiden til Harun al-Rashid søkte alid-folket tilflukt blant dem. 

Starten på Buwayhid-konføderasjonen var ledet av Ali b. Buya og hans to yngre brødre, al-Hasan og Ahmed. Etter å ha sikret et partnerskap med en viktig persisk landeier kalt Zayd b. Ali al-Nawbandajani, var Ali istand til å rekruttere en armé for å bekjempe en tyrkisk general fra Bagdad kalt Yaqut. Etter det etablerte de makten innen det vaklende abbasid-imperiet i form av en konføderasjon fremfor et nytt imperium. De var kjent for å trekke frem den persiske kulturen. Bwayhid-lederne var kjent som *[[sjah|Shâhanshâh]]* (&#1588;&#1575;&#1607;&#1606;&#1588;&#1575;&#1607;), bokstavelig *konge av konger*.

I løpet av det 10. århundre tok Buwayhid-dynastiene makten i Fars (sørvestre Iran, 934-1062). Rayy (977-1029), Jibal (932-1028), Kerman (936-1048). Fra 945-1055 hersket et Buwayhid-dynasti Bagdad og det meste av Irak.

I løpet av midten av det 11. århundre falt alle Buwayhid-dynastiene til seldsjukkene eller deres allierte.

## Deres emirer og sultaner

### Diylamidene av Fars

### Diylamidene av Khuzestan og Kerman

### Diylamidene av Rey, Isfahan og Hamedan

## Se også

*Full liste over iranske kongedømmer
Niclas Fasth

**Niclas Fasth** (født 1972) er en svensk profesjonell golfspiller.

Som amatør vant Fasth én individuell turnering og tre lagkonkurranser. 

Han ble profesjonell i 1993 og vant tre turneringer på Challenge-touren samme år. I 1994 ble han medlem av Europatouren. Han mistet spilleretten på Europatouren i 1996 etter å ha spilt inn for lite penger, men han kom seg raskt tilbake og fikk spillerett igjen året etter. Fasth kvalifiserte seg til PGA-touren på kvalifiseringsskolen i 1997, og spilte både på Europatouren og PGA-touren i 1998. Han hadde en dårlig sesong, og endte opp tilbake på Challenge-touren. Etter dette har han konsentrert seg om å spille i Europa, og han hadde sin beste sesong i karrieren i 2001 da han ble nr. 10 på pengelisten (*Order of Merit*) og endte på annenplass i The Open Championship bak David Duval. Dette var første gang han deltok i en ''major'', og fremgangen gav ham en plass på det europeiske laget i Ryder Cup i 2002.

## Meritter

### Seire på Europatouren
* 2007: BMW International Open
* 2006: Andalucía Open de España Valle Romano, Mallorca Classic
* 2005: Holden New Zealand Open; Deutsche Bank Players Championship of Europe
* 2000: Madiera Island Open

## Eksterne lenker
* 
*
Setningsledd

**Setningsledd** kan bestå av en eller flere ord eller fraser, med en bestemt grammatisk funksjon i en setning.

Norsk er et såkalt SVO-språk (Subjekt-Verbal-Objekt). Det betyr at subjektet helst kommer først i en fortellende setning, etterfulgt av verbal og objekt. Det finnes totalt fem type ledd: verbal, subjekt, objekt (indirekte, direkte), adverbial og predikativ.

**Forklaring** (*ikke verbal, subjekt og direkte objekt*)**:**

*[[Indirekte objekt]]* – Den som handlingen angår; for eksempel går ut over, eller er til fordel for.

*Adverbial* – Utfyller verbalet (sted, tid, årsak, hensikt osv.)

*Predikativ* – Utfyller subjektet eller objektet

**Eksempel:**
Faren til Hans har et basseng i hagen. Han er en svømmer. Han kaller bassenget "Plensjøen".

*Faren til Hans* – Subjekt

*Har* – Verbal

*Basseng* – Direkte objekt

*I hagen* – Adverbial

*Han* – Subjekt

*Er* – Verbal

*En svømmer* – Subjektspredikativ

Han - Subjekt

kaller - Verbal

bassenget - Direkte objekt

"Plensjøen" - Objektspredikativ
Adverb

**Adverb** er en ordklasse som består av ord som står til og modifiserer verb, adjektiv, preposisjoner, andre adverb og av og til substantiver. På latinsk betyr det  "til verb", som betyr at det er noe som forteller verbet. Adverbene gir uttrykk for tid, sted, grad, nektelse eller måte, og forteller noe om det de står til. Adverb kan gjøre språk mer levende eller tydelig. Adverb pleier å være underordnet verb, adjektiv eller andre adverb.

Noen adverb er uforanderlige, som «ikke», «nå», «da», og så videre; andre adverb kan derimot også danne avledninger, som i «ned», «nede» og «nedenfra». Adverb kan også ofte bøyes, som i «gå *fortere*».

Det finnes få egentlige adverb, da de fleste enten er adjektiv i entall nøytrum, eller preposisjoner. Adverb kan avledes fra adjektiver – som for eksempel adverbene «lenge» og «langt» som er avledet av adjektivet «lang» – og kan også gradbøyes som adjektiv, som bøyningen av mye og gjerne: «mye», «mer», «mest», og «gjerne», «heller», «helst», bøyd positiv, komparativ og superlativ henholdsvis. Mange adverb er laget av adjektiv i intetkjønnsform, som «pent», «stygt», «vakkert», «slemt».

Adjektiv som beskriver substantiv kan også omgjøres og brukes som adverb; eksempel: «et *flott* maleri» («flott» som adjektiv), «han malte *flott*» («flott» som adverb).

## Etymologi
Ordet adverb kommer av latin *adverbium*, som består av *ad*, «til», og en avledning av *verbum*, «ord». *Adverbium* er en latinsk oversettelse av det greske begrepet *epírrhema*; greske *epírrhema* kommer av *epí-*, «etter», «ved siden av», «på», og *rhéma*, «verb».

## Eksempler
I de følgende eksemplene er adverbet satt i kursiv:
* Bruk med verb: «gå *fort*»
* Bruk med adjektiv: «*nokså* god»
* Bruk med preposisjon: «*lenge* før tiden»
* Bruk med annet adverb: «gå *nokså* fort»
* Bruk med substantiv: «luften *ute*»

## Typer
Adverbene deles inn i grupper etter betydning: stedsadverb, tidsadverb, måtesadverb, gradsadverb, nektingsadverb, sammenbindingsadverb og modale adverb.

Når adverb sier noe om en hel setning kalles det setningsadverb.
* Eksempel, adverb i kursiv: Han vil *trolig* få kjøpt skohorn i morgen.

### Eksempler på forskjellige adverbgrupper
Eksempler på de forskjellige gruppene av adverb.
* «Han kjører *hjem*.» (stedsadverb)
* «Hun skriver *veldig pent*.» (gradsadverb + måtesadverb)
* «Sangeren synger *høyt*.» (måtesadverb)
* «Sangeren synger *ikke høyt*.» (nektingsadverb + måtesadverb)
* «Han sov *lenge*.» (tidsadverb)

## Referanser
Pierre Fulke

**Pierre Fulke** (født 1971) er en svensk profesjonell golfspiller på Europatouren.

Fulke er født i Eksjö. Som ung spilte han, foruten golf, håndball og fotball, men i 1988 hoppet han av gymnaset og ble profesjonell golfspiller. I 1991 og 1992 spilte han på Challenge-touren, og vant to ganger det siste året for å kvalifisere seg til Europatouren, hvor han har spilt siden. Den første seieren på Europatouren kom i den franske turneringen *Trophée Lancôme* i 1999. Fulkes beste sesong var 2000 da han vant det skotske PGA-mesterskapet og Volvo Masters, og endte som  på *Order of Merit* (pengelisten). I en periode i 2001 lå han som  på pengelisten og  på verdensrankingen i golf. Fulke var med på det europeiske laget i Ryder Cup i 2002.

## Meritter
### Seire på Europatouren
* 1999: Trophée Lancôme
* 2000: Scottish PGA Championship; Volvo Masters

## Eksterne lenker
*
Statsadvokat

En **statsadvokat** er en tittel brukt i flere land om en embetsmann innen påtalemyndigheten, dvs. en jurist, hvis arbeidsoppgave er å føre de mest alvorlige straffesaker på vegne av den offentlige påtalemyndighet, dvs. være aktor. I Danmark og Norge er påtalemyndigheten integrert i politiet, og statsadvokatene er overordnet politiet i påtalespørsmål og kan gi pålegg til politiet om gjennomføring av etterforskning.

Man finner tittelen *statsadvokat* brukt i Danmark og Norge, og den tilsvarende tittelen *Staatsanwalt* brukt på tysk. Statsadvokat brukes også som oversettelse av lignende titler i andre systemer, f.eks. *district attorney* i USA.

## Norge

I Norge har en statsadvokat juridisk embetseksamen eller mastergrad i rettsvitenskap, og normalt minst ti års arbeidserfaring etter fullført utdannelse, gjerne som advokat/advokatfullmektig, politijurist (politifullmektig, politiadvokat) eller dommer/dommerfullmektig.

Statsadvokatene er underlagt Riksadvokaten og overordnet påtalemyndigheten innen politiet. De regionale statsadvokatembetene blir alle ledet av en førstestatsadvokat. I tillegg til titlene statsadvokat og førstestatsadvokat, finnes i straffeprosessloven titlene riksadvokatfullmektig, statsadvokatfullmektig og hjelpestatsadvokat. De to siste titlene blir i dag ikke brukt. 

I Norge har hver statsadvokat sitt eget embete som er tilknyttet et av ti regionale eller én nasjonalt embete som igjen er underlagt Riksadvokaten. Statsadvokatembetene er overordnet påtalemyndighetens tjenestemenn i politiet, hvorav de fleste har tittel politiadvokat eller politifullmektig. Den høyere påtalemyndighet er en fellesbetegnelse på alle statsadvokatembetene, Økokrim og Riksadvokaten.

En statsadvokat representerer påtalemyndigheten. Hovedregelen er at de prosederer saker med strafferamme over 6 år. Statsadvokatene prosederer også jevnlig for Norges Høyesterett.
Joakim Haeggman

**Joakim Haeggman** (født 1969) er en svensk profesjonell golfspiller på Europatouren.

Haeggman ble født i Kalmar og begynte å spille golf i seksårsalderen. Som 16-åring hadde han 0 i handicap. Han ble profesjonell i 1989 og året etter ble han kåret til årets nykommer på Europatouren. Han vant sin første profesjonelle turnering i 1993 i Spanish Open. Dette året kom han blant de ti beste i 10 av 17 turneringer, og som resultat av dette ble han den første svenske golfspilleren til å delta i Ryder Cup.

## Meritter
### Seire på Europatouren
* 2004: Qatar Masters
* 1997: Volvo Scandinavian Masters
* 1993: Spanish Open

## Eksterne lenker
*
16. etappe i Tour de France 2005

## [[Mourenx]] – [[Pau]]
***Etappe:** 16
***Dato:** 19. juli 
***Lengde:** 180,5 km
***Norske resultater:**
:101. Kurt-Asle Arvesen
:116. Thor Hushovd
***Gjennomsnittshastighet:** 38.863 km/t

## Innlagte spurter

### Grønn trøye

**1. mellomsprint** i Bidos (27 km)

**2. mellomsprint** i Arthez d'Asson (140,5 km)

### Klatretrøye

**[[Col d'Ichère]]** Kategori 3 (50,5 km)

**[[Col de Marie-Blanque]]** Kategori: 1 (70,5 km)

**[[Col d'Aubisque]]** Kategori: **HC** (108,5 km)

**[[Cote de Pardiet Pietat]]** Kategori 4 (161 km)

## Eksterne lenker
* Etappebeskrivelse og recap på cyclingnews.com